محمد مظہر نانوتوی

محمد مظہر نانوتوی (1821ء - 1885ء) ایک بھارتی مسلمان عالم اور تحریک آزادی کے محرک کارکن تھے۔ آپ مظاہر علوم سہارنپور کے بانیان میں سے ہیں۔ وہ جنگ شاملی میں شریک تھے اور برصغیر پاک و ہند کے انیسویں صدی کے یگانہ روزگار مشائخ میں سے ہیں۔

سوانحی خاکہ 
محمد مظہر 1821 میں نانوتہ کے صدیقی گھرانہ میں پیدا ہوئے۔ ان کے والد لطف علی مملوک علی نانوتوی کے چچازاد بھائی تھے۔ مظہر نانوتوی نے حفظ قرآن اور اپنی ابتدائی تعلیم اپنے والد سے حاصل کی۔انھوں نے دہلی کالج میں مملوک علی نانوتوی سے تعلیم حاصل کی۔ انھوں نے موطأ امام مالک اور کچھ دوسری حدیث کی کتابیں شاہ عبد الغنی دہلوی سے اور صحیح بخاری شاہ محمد اسحاق دہلوی سے پڑھی۔ وہ تصوف میں رشید احمد گنگوہی کے ایک مجاز تھے۔

مولانا مظہر کو الوئس اشپرنگر نے وارانسی میں گورنمنٹ کالج کے شعبۂ عربی کا صدر مدرس مقرر کیا تھا۔ بعد میں انھوں نے گورنمنٹ کالج، اجمیر کے شعبۂ عربی کی صدارت کی۔ وہ آگرہ کالج میں بھی مدرس رہے۔ مظہر نے تحریک آزادی ہند میں حصہ لیا اور جنگ شاملی میں امداد اللہ مہاجر مکی کے ساتھ جنگ لڑی۔ 1857 کے بعد سرکاری اداروں میں کام کرنے کے بارے میں ان کے خیالات تبدیل ہوئے۔ انھوں نے نول کشور پریس کاپی ایڈیٹر کی حیثیت سے شمولیت اختیار کی اور سات سال سے زیادہ عرصہ وہاں کام کیا۔ ان کی ترتیب شدہ تصانیف میں غزالی کی  احیاء العلوم اور طاہر پٹنی کی  مجمع البحار  شامل ہیں؛ مؤخر الذکر اس وقت کا سب سے بڑا علمی کام ہے۔  فروری 1867 میں مظہر نانوتوی مظاہر علوم سہارنپور آگئے۔ جہاں انھوں نے تفسیر ، حدیث ، فقہ ، ادب اور تاریخ سمیت کئی فنون کا درس دیا
انھیں مظاہر علوم کی ترقی میں ان کی خدمات کے لیے بانی کے پیش پر تصور کیا جاتا ہے۔ 

مظہر نانوتوی کا انتقال 3 اکتوبر 1885 کو ہوا۔ ان کے شاگردوں میں محمد قاسم نانوتوی اور خلیل احمد سہارنپوری شامل ہیں۔

حوالہ جات

کتابیات 
 
 
 

1821ء کی پیدائشیں
1885ء کی وفیات
آزادی ہند کے فعالیت پسند
دیوبندی شخصیات
ویکی ڈیٹا سے مطابقت رکھنے والی مختصر تفصیل